21. Sarajevo Film Festival

**21. Sarajevo Film Festival** međunarodni je filmski festival koji se održavao od 14. do 22. augusta 2015. u Sarajevu. Prikazano je ukupno 259 filmskih ostvarenja iz 60 zemalja. Počasno Srce Sarajeva uručeno je portorikanskom glumcu Beniciju del Toru i armenskom režiseru Atomu Egoyanu zbog njihovog doprinosa filmskoj umjetnosti. Svečanu ceremoniju otvaranja festivala u Narodnom pozorištu Sarajevo vodio je bosanskohercegovački glumac Feđa Štukan. Pakistanska filmska zvijezda Iman Ali, jedna od najpopularnijih glumica Bollywooda, bila je specijalna gošća. Festival je počeo projekcijom brazilskog ostvarenja *Druga majka* (The Second Mother). Festival je posjetilo preko 1.500 gostiju i profesionalaca iz svijeta filmske industrije, te preko 700 akreditiranih novinara. U okviru Open Air programa u Ljetnom kinu HT Eronet prikazan je film *Tigrovi* oskarovca Danisa Tanovića.

Srce Sarajeva za najbolji igrani film otišlo je ekipi turskog filma *Mustang*. Specijalna nagrada žirija pripala je mađarskom režiseru Laszlu Nemesu za film *Šaulov sin*. Režiserki Athini Rachel Tsangari uručena je specijalna nagrada za ostvarenje *Chevalier*. Najboljom glumicom odnosno najboljom ženskom glumačkom ekipom, proglašena je ekipa turskog filma *Mustang* (Gunes Sensoy, Dogba Doguslu, Tugba Sunguroglu, Elit Iscan i Ilayda Akdogan). Srce Sarajeva za najboljeg glumca pripalo je kolektivno glumcima grčkog filma *Chevalier* (Sakisu Rouvasu, Vangelisu Mourikisu, Panosu Koronisu i Efthymsu Papadimitrou). Srce Sarajeva za najbolji kratki film pripalo je crnogorskom režiseru Dušanu Kasalici za film *Biserna obala*. Prva posebna nagrada pripala je mladom bh. režiseru Nerminu Hamzagiću za ostvarenje *Kalo*, a druga Ziyi Demirelu za film *Utorak*. Srce Sarajeva za najbolji dokumentarac otišlo je u ruke rumunskom režiseru Alexanderu Nanauu za ostvarenje *Toto i njegove sestre*. Nagradu za Ljudska prava primila je bh. režiserka Jasmila Žbanić za film *Jedan dan u Sarajevu*. Prilikom ceremonije zatvaranja festivala, organizatori su pozvali vlasti Rusije da oslobode ukrajinskog režisera Olega Sencova koji je uhapšen pod optužbama za terorizam i mogao bi biti osuđen na 23 godine zatvora.

## Članovi žirija 
### Igrani film 
* Calin Peter Netzer - rumunski režiser (predsjednik žirija)
* Diana Bustamante - direktorica Cartagena Film Festivala iz Kolumbije 
* Maja Miloš - srbijanska režiserka 
* Mike Downey - producent iz Velike Britanije 
* Zrinka Cvitešić - hrvatska glumica Film *Mustang* turske režiserke Deniz Gamze Erguven osvojio je nagradu Srce Sarajeva kao najbolji dugometražni igrani film. U istom programu, drugu nagradu (grand prix žirija) osvojio je mađarski film *Šaulov sin* režisera Laszla Nemesa. Posebno priznanje žirija osvojio je grčki film *Chevalier* režiserke Athine Rachele Tsangari. Pobjednici su navedeni prvi i istaknuti su podebljanim slovima.
* '''*Mustang* - Deniz Gamze Ergüven (Turska)'* U Takmičarskom programu za kratki film prikazano je deset filmova. Međunarodnu premijeru imao je film *Sve je više stvari koje dolaze* redateljice Jelene Gavrilović iz Srbije.

## Počasno Srce Sarajeva 
thumb|upright|Armenski režiser Egoyan dobitnik Počasnog srca Sarajeva

Najveća zvijezda 21. Sarajevo Film Festivala bio je portorikanski glumac i dobitnik Oscara Benicio del Toro. On je u Sarajevu predstavio film *Savršen dan*, u kojem del Toro igra humanitarca u ratom zahvaćenoj Bosni i Hercegovini. Nakon projekcije filma del Toru je uručeno i Počasno Srce Sarajeva za izvanredan doprinos filmskoj umjetnosti. 

Armenski režiser Atom Egoyan bio je počasni gost festivala, a njemu je u Cinema Cityju dodijeljeno priznanje Počasno Srce Sarajeva za izvanredan doprinos filmskoj umjetnosti. Ovom prilikom bio je prikazan i njegov film *Egzotika* iz 1994. godine.<

## Oleg Sencov 
Sarajevski filmski festival se pridružio kampanji pokrenutoj od strane Evropske filmske akademije, čiji su članovi, kao što su Stephen Daldry, Mike Leigh i Wim Wenders, pozvali na Sencovljevo hitno oslobađanje u pismu koje su uputili ruskim vlastima sedmicu dana ranije. Oleg Sencov je uhapšen 2014. godine, dok je protestovao zbog ruske aneksije Krima. Optužen je za terorizam, organizaciju terorističkih grupa i trgovinu oružjem. Suđenje koje je počelo krajem jula očekuje se da će se uskoro zatvoriti. Tužioci su zatražili 23 godine zatvora za njega. Prilikom ceremonije zatvaranja festivala, britanski filmski producent Mike Downey, član žirija za program u konkurenciji za igrani film, uzvikivao je "Free Oleg Sencov" ("Oslobodite Olega Sencova"), sa glavne pozornice festivala. Njemu su se pridružila tri grčka glumca, koji su bili dio šestočlane glumačke ekipe iz filma *Chevalier''.

## Reference 
## Vanjski linkovi 
* 
* Stranica festivala

Kategorija:Sarajevo Film Festival
Kategorija:2015. u Bosni i Hercegovini